Държавен вестник, бр. 83, 2017 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  83
2. документ за платена държавна такса за 
явяване на изпит за придобиване на сертифи­
кат „вътрешен одитор в публичния сектор“, 
освен ако таксата е платена в касата на Ми­
нистерството на финансите.
(2) Документите по ал. 1 се подават в Ми­
нистерството на финансите в едномесечен срок 
след датата на публикуване на обявлението.
(3) Когато срокът по ал. 2 изтича в почивен 
ден, за краен срок се приема първият работен 
ден след почивния.
(4) Кандидати с увреждания, които не мо­
гат самостоятелно да попълват отговорите от 
теста, подават молба със свободен текст за 
определяне на лице, което да ги подпомага. 
Молбата се придружава от копие на документ, 
удостоверяващ съответното увреждане.
(5) Кандидатите не се допускат до изпит, ко­
гато е налице някое от следните обстоятелства:
1. документите по ал. 1 не са подадени в 
срока по ал. 2;
2. дължимата държавна такса не е платена 
в срок;
3. заявлението не е подписано от кандидата;
4. лицето не е декларирало обстоятелствата 
по ал. 1, т. 1;
5. в заявлението не са посочени имената 
на кандидата по документ за самоличност, 
единен граждански номер/личен номер/личен 
номер за чужденец.
(6) Комисията по чл. 13 изготвя протокол 
за допуснатите и недопуснатите кандидати.
Чл. 7. Списъкът на допуснатите кандидати 
се обявява в двуседмичен срок след изтичане 
на срока по чл. 6, ал. 2 на интернет стра­
ницата на Министерството на финансите, 
както и на общодостъпно място в сградата 
на министерството.
Чл. 8. Кандидат, чийто тест е анулиран 
поради опит за преписване, не се допуска до 
изпит за придобиване на сертификат „вътре­
шен одитор в публичния сектор“ за срок от 
две години считано от датата на анулиране 
на теста.
Г л а в а  т р е т а
ОРГАНИЗАЦИЯ И ПОДГОТОВКА НА
ИЗПИТА
Чл. 9. Кандидатите за придобиване на 
сертификат „вътрешен одитор в публичния 
сектор“ полагат изпит чрез решаване на тест 
на хартиен носител или в електронен вариант.
Чл. 10. (1) Тестът се състои от 90 въпроса, 
всеки с четири възможни отговора, от които 
само един верен.
(2) Продължителността на изпита е три часа.
Чл. 11. Тестът включва въпроси от след­
ните области:
1. вътрешен одит в публичния сектор, 
Международни стандарти за професионалната 
практика по вътрешен одит – не по-малко от 
50 % от въпросите в теста;
2. финансово управление и контрол в пуб­
личния сектор – до 30 % от въпросите в теста;
3. законодателство, свързано с публичния 
сектор (бюджетен процес, държавна админи­
страция, счетоводство, обществени поръчки, 
търговски дружества с държавно и/или общин­
ско участие в капитала, държавни и общински 
предприятия) – до 20 % от въпросите в теста.
Чл. 12. (1) Министърът на финансите в срок 
до един месец преди датата на провеждане на 
изпита може да възложи изготвяне на въпроси 
за теста на определени от него съставители. 
Директорът на дирекция „Методология на 
контрола и вътрешен одит“ не може да бъде 
определян за съставител.
(2) Текущ контрол по изпълнение на за­
дълженията на съставителите във връзка 
с изготвянето на въпросите и сроковете за 
тяхното представяне се осъществява от дирек­
тора на дирекция „Методология на контрола 
и вътрешен одит“.
(3) Всички лица, свързани с изготвяне на 
въпросите, организирането и провеждането на 
изпита, както и оценяването на резултатите, 
подписват декларация за неразгласяване на 
информация, станала им известна във връзка 
с изпитите (приложение № 2).
(4) Декларациите по ал. 3 се съхраняват 
в дирекция „Методология на контрола и въ­
трешен одит“ до следващия изпит.
Чл. 13. (1) Министърът на финансите 
определя изпитна комисия в срок до един 
месец преди датата на провеждане на всеки 
изпит. Председателят и членовете на изпитна­
та комисия могат да бъдат представители на 
Министерството на финансите. За председател 
на изпитната комисия не може да бъде опре­
делян директорът на дирекция „Методология 
на контрола и вътрешен одит“.
(2) Директорът на дирекция „Методоло­
гия на контрола и вътрешен одит“ може да 
дава предложение за промяна в състава на 
комисията при настъпване на обективна не­
възможност за изпълнение на задълженията 
на някой от членовете. 
(3) Една седмица преди датата на провеж­
дане на изпита председателят на изпитната 
комисия съвместно с директора на дирекция 
„Методология на контрола и вътрешен одит“ 
приема от съставителите изготвените от тях 
въпроси.
(4) Два дни преди датата на провеждане на 
изпита председателят на изпитната комисия 
и директорът на дирекция „Методология на 
контрола и вътрешен одит“ извършват подбор 
на въпросите при спазване на изискванията по 
чл. 11 и изготвят теста. Тестът се разработва 
в два варианта, като за всеки вариант могат 
да се съставят подварианти, които съдържат 
еднакви въпроси в различна подредба. Вари­
антите се запечатват в отделни непрозрачни 
пликове.